คงตั้งใจจะเดินชิมบิงซูสยามสแควร์กันเลยทีเดียว
ผมนี่เดินทานจนโดนแซวว่าเป็น mango lover ล่ะ
ร้านนี้บรรยากาศดีที่สุดแล้วตั้งแต่ได้เคยไปลองมา
แต่ว่า..รสชาติอาหารและการบริการจะเป็นอย่างไร
ก็คงจะต้องติดตามอ่านกันต่อไปในรีวิวนี้

สำหรับพิกัดร้านนี้จะอยู่ที่ชั้น 4 ในสยามสแควร์วัน
อยู่ติดกับบันไดเลื่อนเลย ตรงข้ามร้านกาโตวเฮาส์
อยู่ฝั่งที่ติดกับคิตตี้เฮาส์ คนละฝั่งกับสถานีบีทีเอส
สังเกตไม่ยากเลยเพราะว่า ร้านนี้มีพื้นที่ขนาดใหญ่

ร้านนี้ก็จะตกแต่งร้านให้เหมือนกับว่าเป็นเมืองหิมะ
ซึ่งมีหิมะตกอยู่จริงๆ (ใช้น้ำแข็งใสโปรยลงมาแทน)
แต่ว่าหิมะจะไม่ได้ตกทั้งร้าน หิมะจะตกเป็นหย่อมๆ
โดยจะมีที่รองรับอยู่ด้านล่าง ทำให้พื้นร้านไม่เปียก
บนกำแพงก็จะเป็นวอลล์เปเปอร์ของเมืองที่หิมะตก
ส่วนด้านบนเพดาน ก็จะมีเกล็ดน้ำแข็งยักษ์ติดอยู่

ร้านนี้มีของหวานน่าทานหลายอย่าง ส่วนมากก็จะ
เป็นพวกบิงซู หรือน้ำแข็งใสเกาหลีเนื้อละเอียดอ่ะ
และก็จะมีพวกน้ำหวานต่างๆด้วย ถือว่าใช้ได้นะ
พอเราไปออดเดอร์เสร็จ ก็จะได้จานบินมาหนึ่งอัน
พอถึงคิวมันก็จะกลายเป็นสีแดง แล้วเครื่องจะสั่น
ให้เราเดินไปรับของหวานที่จุด Pick Up ได้เลยนะ

• Mango Yogurt Bingsoo M (180.-)
คือผมข้องใจมาก ยกมาวางไว้ที่จุดรับของตั้งนาน
ผมก็รอเมื่อไหร่จะกดเรียก จะได้ลุกไปหยิบซักที
ไปๆมาๆ นั่งรอเกือบนาทีได้ เค้าถึงเพิ่งกดเรียก
แล้วก็อย่างที่คิดไว้ของผมจริงด้วย เค้ารออะไรนิ
ถ้วยก็ขนาดพอใช้ได้นะ แต่มันละลายไวมากเลย

• Lemon Punch (130.-)
ตอนแรกไปเสิร์ฟให้ลูกค้าอีกคน (เพิ่งเข้าร้านมา)
แล้วลูกค้าเค้าก็ทำหน้างงๆ ประมาณว่าตูไม่ได้สั่ง
สรุป..ผมก็ต้องเดินไปบอกอีกว่าของผมเองครับ
ส่วนทางด้านรสชาตินี่ ผมดื่มน้ำไปแค่ครึ่งเดียว
สมชื่อเลยจริงๆแหละครับ น้ำเลม่อนสดๆเลยล่ะ
บางคนอาจสงสัยว่า ทำไมผมถึงรู้ว่ามันสดหรอ 
ก็เพราะว่าเม็ดกับเปลือกมันอยู่ในแก้วผมเนี่ยไง
น้ำมะนาวสมชื่อ เปรี้ยวไรคำบรรยายเลยอ่ะ

ทางด้านการบริการสำหรับร้านนี้แล้วผมว่าก็โอเค
สอบถามอะไรไปก็เต็มใจตอบ ให้ข้อมูลได้ถูกต้อง
พนักงานดูยิ้มแย้มแจ่มใส พูดจาอัธยาศัยก็ดีนะ
แต่จะมีเสิร์ฟของผิดนิดหน่อย ถือว่าก็พอใช้ได้อ่ะ